《曲江归舟》
宋代·邓林

只道篷低碍觅诗，眼前物色自多奇。
千山赭去如秦样，一水清来似晋时。
渔父岂无缘苇辈，樵人恐有负苓师。
僮奴忽报梅花动，春在江头最北枝。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。